Som Alaquàs supera el miler d'amics a Facebook
05/05/2010

# Som Alaquàs supera el miler d'amics a Facebook

*   05/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12017

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12017%2F0&title=Ajuntament%20d%27Alaqu%C3%A0s.%20Premsa.Som%20Alaqu%C3%A0s%20supera%20el%20miler%20d%27amics%20a%20Facebook)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12017/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12017/05052010pantallazo_facebook_Form_4.jpg)](https://www.alaquas.org/ficheros/documentos/2010/2/12017/05052010pantallazo_facebook_Form_10.jpg "<a href='https://www.alaquas.org/ficheros/documentos/2010/2/12017/05052010pantallazo_facebook_Form_10.jpg' target=_blank><i class='fa fa-external-link' aria-hidden='true'></i>.Som Alaquàs supera el miler d'amics a Facebook</a>")

L'espai de l'Ajuntament d'Alaquàs en aquesta xarxa social supera el miler de membres i el seu canal de vídeos en Youtube aconsegueix les 7.500 reproduccions

Som Alaquàs en la xarxa social Facebook ha superat el miler d'amics. Des de la seua posada en marxa el passat mes d'octubre, aquesta ferramenta gratuïta de difusió d'activitats i informacions de l'Ajuntament d'Alaquàs i dels col·lectius socials de la nostra ciutat permet mantindre un seguiment continuat de l'actualitat municipal. Els distints post traslladen les notícies, les cites d'agenda i els vídeos que també s'ofereixen a través de la pàgina web municipal www.alaquas.org.

Les passades festes majors ja es va posar en marxa el canal gratuït de vídeos per internet de l'Ajuntament en la pàgina web Youtube i en aquests mesos s'han enregistrat unes 7.500 reproduccions. Els continguts més vistos han sigut els missatges de les Falleres Majors d'Alaquàs; el vídeo inaugural de les Instal·lacions Esportives del Terç i la presentació de la temporada de l'EMDA a càrrec de l'Alcaldessa d'Alaquàs, Elvira García Campos.

També han sigut reproduïts diversos centenars de vegades les interpretacions del Cant de la Carxofa del Crist i de la Mare de Déu de l'Olivar, els vídeos explicatius del nou PGOU, les actuacions dels artistes valencians en el FRA, les impressions dels membres del Consell de Xiquets i Xiquetes i els dels portaveus i presidents dels distints col·lectius socials, esportius, culturals i festius.

**Ciutat blog**

A aquestes vies de comunicació que permeten les noves tecnologies s'uneix el blog de l'Alcaldessa d'Alaquàs, Elvira García Campos. Les distintes entrades, als que es pot accedir a través de la pàgina web www.alaquas.org, serveixen per a comentar amb la ciutadania les accions de govern i els temes d'actualitat d'interés públic, igual que oferir respostes a les consultes plantejades.

Distints col·lectius socials d'Alaquàs ja compten des de fa anys amb els seus propis blogs en el servidor de l'Ajuntament per a col·laborara en el seu desenvolupament a través de les noves tecnologies. La gestió dels continguts d'aquests espais és realitzada per cada organització amb excel·lents resultats de comunicació entre els seus integrants, com amb la resta de ciutadans i ciutadanes.